**Neil Sullivan** (født 24. februar 1970 i Sutton i England) er en skotsk fotballspiller som for øyeblikket er målvakt for den engelske fotballklubben Doncaster Rovers. Han har tidligere spilt for Wimbledon, Tottenham Hotspur, Chelsea og Leeds United. Sullivan fikk også 28 landskamper for Skottlands herrelandslag i fotball i perioden 1997 til 2003, og var blant annet med i troppen til VM i fotball 1998.

Klubbkarriere
-------------

Sullivan begynte sin seniorkarriere hos sin lokale klubb Wimbledon i 1988, hvor han fikk totalt 224 kamper (181 seriekamper) frem til 2000. Sullivan ble regnet som en av de bedre målvaktene i engelsk fotball på 1990-tallet, og etter 1997/1998-sesongen ble han valgt ut til Premier League Team of the Year. Sullivan var for øvrig også målvakten som slapp inn David Beckhams famøse langskudd fra midtbanen i Wimbledons åpningskamp mot Manchester United i august 1996. I tillegg til sitt lange opphold i Wimbledon var han også lånt ut til naboklubben Crystal Palace i 1992, men der fikk han kun én seriekamp.

I mai 2000 dro Sullivan på en fri overgang til rivalen Tottenham Hotspur, hvor han fikk tilsammen 80 seriekamper frem til september 2003, da turen gikk videre til Chelsea. Hos Chelsea fikk han kun fire seriekamper og mistet i praksis førstelagsplassen til fordel for Carlo Cudicini. I august 2004 gikk han på en fri overgang til Leeds United, som da var under ledelse av Kevin Blackwell i The Championship. I Leeds var han tiltenkt rollen som erstatter for Paul Robinson, som da hadde dratt til Sullivans tidligere klubb Tottenham. Etter å ha blitt skadet sommeren 2006, i tillegg til at Dennis Wise ble utnevnt som ny manager, gjorde det at Sullivan fikk hard konkurranse om førstelagsplassen av Tony Warner (lånt inn) og Graham Stack.

I november 2006 ble han lånt ut til Doncaster Rovers, men kom tilbake til Leeds allerede i desember før klubben deretter signerte Casper Ankergren som sin nye førstelagskeeper. Sullivan gikk dermed på sin andre utlånsperiode hos Doncaster ut vårsesongen og singerte permanent for klubben da hans kontrakt med Leeds gikk ut ved sesongslutt. Hos Doncaster ble han en av lagets viktigste spillere og hjalp klubben til å nå opprykk til The Championship med finaleseier i playoff mot gamleklubben Leeds. Sullivan fortsatte å være førstevalget i Doncaster frem til han ble skadet i 2010/2011-sesongen, da han i praksis ble erstattet som førstelagsmålvakt av Gary Woods.

Landslagskarriere
-----------------

Sullivan fikk sin landslagsdebut for Skottland i 1997. Han ble tatt ut i troppen til VM i fotball 1998 av landslagstrener Craig Brown, men fungerte som reserve for Jim Leighton og fikk ikke spille noen av de tre gruppespillkampene. Etter VM spilte han blant annet gruppespillkamper i kvalifiseringen til VM i fotball 2002. Sullivan fikk totalt 28 landskamper for Skottland frem til 2003.

Eksterne lenker
---------------

* (en) Neil Sullivan – FIFA Rediger på Wikidata

* (en) Neil Sullivan – Transfermarkt Rediger på Wikidata

* (en) Neil Sullivan – national-football-teams.com Rediger på Wikidata

* (en) Neil Sullivan – WorldFootball.net Rediger på Wikidata

* (en) Neil Sullivan – Soccerbase.com Rediger på Wikidata

* (en) Neil Sullivan – FootballDatabase.eu Rediger på Wikidata

* (en) Neil Sullivan – EU-Football.info Rediger på Wikidata

* (en) Neil Sullivan – FBref Rediger på Wikidata

| * v
* d
* r
Skottlands tropp – VM i fotball 1998 |
| --- |
| 
* 1 Leighton
* 2 McNamara
* 3 Boyd
* 4 Calderwood
* 5 Hendry (k)
* 6 T. McKinlay
* 7 Gallacher
* 8 Burley
* 9 Durie
* 10 Jackson
* 11 Collins
* 12 Sullivan
* 13 Donnelly
* 14 Lambert
* 15 Gemmill
* 16 Weir
* 17 B. McKinlay
* 18 Elliott
* 19 Whyte
* 20 Booth
* 21 Gould
* 22 Dailly
* Landslagstrener: Brown

 | Flagget til Skottland |

| * v
* d
* r
Doncaster Rovers FC – 2022/2023 |
| --- |
| 
* 1 Mitchell
* 2 Brown
* 3 Maxwell
* 4 Anderson
* 5 Olowu
* 6 Williams
* 7 Molyneux
* 9 Miller
* 10 Rowe
* 11 Taylor
* 12 Younger
* 13 Jones
* 14 Biggins
* 15 Long
* 16 Barlow
* 19 Seaman
* 21 Hurst
* 22 Agard
* 23 Lakin
* 27 Ravenhill
* 28 Faulkner
* 29 Degruchy
* 30 Kuleya
* 31 Lavery
* 32 Bottomley
* 33 Close
* 40 Kahn

Manager: Schofield
 |